ອົງດາໄລ ລາມາ ໃຫ້ສໍາພາດ ກັບວີໂອເອ (ເບິ່ງວີດີໂອ ພາສາລາວ/ອັງກິດ)
ອົງດາໄລ ລາມະ ຊົງກ່າວວ່າ ເວລານີ້ ພະອົງຊົງຮູ້ສຶກວ່າ ພະອົງ​ເປັນ​ອິດ​ສະລະ ຫລາຍຂຶ້ນກວ່າເກົ່າ ຫລັງຈາກທີ່ໄດ້ອໍາລາ ຈາກການເປັນຜູ້ນໍາດ້ານການເມືອງ.
ຜູ້ນໍາທາງດ້ານຈິດໃຈຂອງຊາວທິເບດທີ່ພັດຖິ່ນ ກໍຄືອົງດາໄລ ລາມະ ທີ່ໄດ້ສະເດັດມາປະທັບ­­­ຢູ່ນະຄອນຫລວງວໍຊິງຕັນດີຊີ ນັບຕັ້ງແຕ່ອາທິດຜ່ານມາ ເພື່ອສະເຫລີມສະຫລອງຄົບ ຮອບພະຊົນພັນສາ ແລະນໍາພາພວກທີ່ເຄົາລົບນັບຖືພະອົງ ໃນພິທີສວດມົນພາວະນາແລະ ນັ່ງສະມາທິ ເປັນເວລາຫລາຍມື້ນັ້ນ ໄດ້ຊົງໃຫ້ສໍາພາດກັບວີໂອເອພະແນກພາສາຈີນກາງ ໂດຍໄດ້ຊົງກ່າວເຖິງຈຸດປະສົງໃນການສະເດັດມາຢ້ຽມຢາມນະຄອນຫລວງຂອງສະຫະລັດ ເປັນເທື່ອທໍາອິດ ນັບຕັ້ງແຕ່ໄດ້ຊົງຖອນພະອົງອອກຈາກການເປັນຜູ້ນໍາທາງການເມືອງຂອງລັດຖະບານທິເບດພັດຖິ່ນ ດາຣາມີລາຍລະອຽດຂອງເລຶ່ອງນີ້ ມາສະເໜີທ່ານ ອົງດາໄລ ລາມະ ຊົງກ່າວວ່າ ເວລານີ້ ພະອົງຊົງຮູ້ສຶກວ່າ ພະອົງເປັນອິດສະລະຫລາຍຂຶ້ນ ກວ່າເກົ່າ ນັບຕັ້ງແຕ່ພະອົງໄດ້ສະລະບົດບາດໃນຖານ ເປັນຜູ້ນໍາທາງການເມືອງຂອງລັດຖະ ບານທິເບດພັດຖິ່ນນັ້ນ ຊຶ່ງພະອົງຊົງກ່າວຕໍ່ໄປວ່າ ບັດນີ້ ພະອົງກໍຈະສາມາດອຸທິດເຫື່ອແຮງ ຊ່ວຍເຫລືອພວກອື່ນໆຫ້ມີຊີວິດຢູ່ຢ່າງຜາສຸກໄດ້ຫລາຍຂຶ້ນ ແລະຊ່ວຍຊຸກຍູ້ສົ່ງເສີມຄວາມຖືກ ຕ້ອງປອງດອງກັນດ້ານສາສະໜາ ໃນການໃຫ້ສໍາພາດຂ່າວແກ່ວິທະຍຸວີໂອເອ ພາກພາສີຈີນກາງ ເມື່ອວັນອັງຄານຜ່ານມາ ທີ່ນະຄອນຫລວງວໍຊິງຕັນ ດີຊີ ນັ້ນ ຜູ້ນໍາທາງດ້ານຈິດໃຈຂອງຊາວທິເບດກ່າວວ່າ ມັນຂຶ້ນ ຢູ່ກັບຄະນະນໍາພາຂອງລັດຖະບານທິເບດພັດຖິ່ນ ທີ່ຫາກໍໄດ້ຖືກເລືອກຕັ້ງໃໝ່ເມື່ອຕົ້ນປີນີ້ ວ່າຈະທໍາການເຈລະຈາກັບຈີນຕໍ່ໄປຫລືບໍ່ ແຕ່ກໍກ່າວຕື່ມວ່າ ພະອົງຊົງພ້ອມທີ່ຈະຊ່ວຍເຫລືອ ຖ້າຫາກຖືກຮ້ອງຂໍ ອົງດາໄລລາມະ ຊົງກ່າວວ່າ ການສະເດັດຢ້ຽມຢາມວໍຊິງຕັນຂອງອົງດາໄລ ລາມະ ຄັ້ງນີ້ ແມ່ນາເປັນເທື່ອທໍາອິດ ນັບ ຕັ້ງແຕ່ພະອົງໄດ້ຖອນໂຕອອກຈາກບົດບາດທາງການເມືອງຂອງພະອົງໃນເດືອນມີນາຜ່ານ ມາ ໃນປີກາຍນີ້ ການພົບປະກັນລະຫວ່າງ ອົງດາໄລ ລາມະ ກັບປະທານາທິບໍດີ ບາຣັກ ໂອບາມາ ທີ່ທໍານຽບຂາວ ໄດ້ສ້າງຄວາມໂກດແຄ້ນໃຫ້ແກ່ຈີນ ເຖິງແມ່ນທາງລັດຖະບານ ໂອບາມາ ໄດ້ພະຍາຍາມຢ່າງໃຫຍ່ ເພື່ອທີ່ຈະບໍ່ໃຫ້ເປັນຂ່າວດັງຫລາຍ ໂດຍການເຜີຍແຜ່ຮູບພາບແຕ່ພຽງຮູບດຽວ ທີ່ຖ່າຍກັບປະທານາທິບໍດີໂອບາມາ ແລະອອກຖະແຫລງການເປັນລາຍລັກອັກສອນສະບັບດຽວ ຍັງເຫລືອເວລາອີກພຽງບໍ່ເທົ່າໃດມື້ ໃນການຢ້ຽມຢາມຂອງອົງດາໄລ ລາມະ ຄັ້ງນີ້ ແຕ່ກໍຍັງບໍ່ໄດ້ມີການປະກາດອອກມາຢ່າງເປີດເຜີຍຈາກທໍານຽບຂາວເທື່ອວ່າ ປະທານາທິບໍດີໂອບາມາ ມີແຜນການຈະພົບປະກັບພະອົງ ຫລືບໍ່ ອົງດາໄລ ລາມະ ບອກກັບວີໂອເອວ່າ ຖ້າຫາກມີໂອກາດ ພະອົງກໍຈະພົບປະກັບປະທາ ນາທິບໍດີໂອບາມາ ຢ່າງໃດກໍຕາມ ພະອົງຊົງກ່າວວ່າ ເຫດຜົນໃຫຍ່ໃນການມາປະພາດ ສະຫະລັດໃນຄັ້ງນີ້ ກໍແມ່ນເພື່ອສິດສອນສາສະໜາພຸດ ພະອົງຊົງກ່າວວ່າ: ເມື່ອອາທິດຜ່ານມານີ້ ອົງດາໄລ ລາມະໄດ້ພົບປະກັບສະມາຊິກລັດຖະສະພາຫລາຍໆຄົນ ໃນນະຄອນຫລວງວໍຊິງຕັນ ເພື່ອອະທິບາຍເຖິງເຫດຜົນ ທີ່ພະອົງໄດ້ອໍາລາຈາກການເປັນຜູ້ ນໍາທາງການເມືອງນັ້ນ ພ້ອມດຽວກັນນີ້ ພະອົງໄດ້ຊົງລົມສູ່ວີໂອເອຟັງ ເຖິງຄວາມເຊື່ອຖື ຂອງພະອົງ ໂດຍກ່າວວ່າ: ພະອົງຊົງກ່າວອີກວ່າ ນັ້ນແຫລະຄືເຫດຜົນທີ່ພະອົງໄດ້ຊົງຍຸດຕິປະເພນີທີ່ປະຕິບັດກັນມາ ເປັນເວລາສີ່ສັດຕະວັດ ໃນການໃຫ້ອົງດາໄລ ລາມະ ເປັນຜູ້ນໍາທັງດ້ານຈິດໃຈ ແລະກິດຈະ ກໍາການເມືອງຂອງທິເບດນັ້ນ ຊຶ່ງພະອົງຊົງກ່າວວ່າ ເປັນປະເພນີທີ່ ນອກນີ້ແລ້ວ ຜູ້ນໍາດ້ານຈິດໃຈຊາວທິເບດ ຍັງໄດ້ກ່າວເຖິງການພົວພັນມາ ເປັນເວລາຫົກທົດສະວັດຂອງພະອົງກັບພວກເຈົ້າໜ້າທີ່ຈີນໃນປັກກິ່ງນັ້ນ ພະອົງຊົງກ່າວວ່າ ເຖິງແມ່ນວ່າ ພະອົງຍັງສະໜັບສະໜຸນອຸດົມການ ມາກຊິສທ໌ນັ້ນຢູ່ກໍຈິງ ແຕ່ພະອົງກໍຊົງເຊື່ອວ່າລະບອບປະຊາທິປະໄຕເທົ່ານັ້ນເປັນຄໍາຕອບ ສໍາລັບໂລກເຮົາ ທຸກວັນນີ້ ອົງດາໄລ ລາມະຊົງກ່າວຕໍ່ໄປວ່າ ພະອົງຊົງເຊື່ອວ່າຈີນຕ້ອງການການປະຕິຮູບ ໂຮມທັງໃຫ້ມີຄວາມໂປ່ງໃສ ແລະເສລີພາບຫລາຍຂຶ້ນ ແລະພະອົງກໍເຊື່ອວ່າ ມີຫາງສຽງສະໜັບສະໜຸນຕໍ່ເລຶ່ອງນີ້ ເພີ່ມຂຶ້ນນັບມື້ ຢູ່ໃນປະເທດຈິນນັ້ນ ຜູ້ນໍາດ້ານຈິດໃຈຂອງຊາວທິເບດ ທີ່ມີພະຊົນມາຍຸ 76 ພັນສາ ໄດ້ຫລົບໜີ ອອກຈາກທິເບດໄປລີ້ໄພຢູ່ໃນຕ່າງແດນ ຫລັງຈາກການລຸກຮືຂຶ້ນຂອງຊາວທິເບດຕໍ່ຕ້ານລັດຖະບານຈີນ ໃນປີ 1959 ນັ້ນ ບໍ່ປະສົບຜົນສໍາເລັດ ປັກກິ່ງໄດ້ກ່າວຫາອົງດາໄລ ລາມະ ວ່າສະໜັບສະໜຸນການແບ່ງແຍກທິເບດ ອອກຈາກຈີນ ແຕ່ອົງດາໄລ ລາມະ ຢືນຢັດວ່າ ພະອົງພຽງແຕ່ຕ້ອງການໃຫ້ທິເບດມີສິດປົກຄອງຕົນເອງເທົ່ານັ້ນ ບໍ່ແມ່ນເອກະລາດ ອົງດາໄລ ລາມະ ບອກກັບວີໂອເອວ່າ ພະອົງເຊື່ອວ່າ ມັນເປັນເລື່ອງຂອງເວລາ ບໍ່ຊ້າກໍໄວເທົ່ານັ້ນ ກ່ອນທັງສອງຝ່າຍຈະພົບເຫັນທາງອອກສໍາລັບ ບັນຫາຂອງທິເບດນີ້ ໂດຍຜ່ານການໂອ້ລົມສົນທະນາກັນ ພະອົງຊົງກ່າວໃນທີ່ສຸດວ່າ ການເພີກເສີຍຕໍ່ບັນຫາ ຫລື ບັງຄັບໃຫ້ຮັບເອົາຂໍ້ຕົກລົງນັ້ນ ໃນຄໍາເວົ້າຂອງພະອົງແລ້ວກໍແມ່ນວ່າ ເບິ່ງວີດີໂອ ພາສາອັງກິດ